Gibraltar ilipokea barua rasmi ya hakikisho kutoka kwa Iran kwamba meli hiyo haitapeleka mafuta yake nchini Syria

Idara ya haki nchini Marekani iliwasilisha ombi la dakika za mwisho kwa mamlaka nchini Gibraltar kuzuia kuachiliwa kwa meli hiyo ya Iran

Meli hiyo kwa jina Grace 1 iliokuwa ikibeba mafuta ilikamatwa na wanamaji wa Uingereza  tarehe 4 Julai hatua iliosababisha mgogoro na Iran. 

Lakini Marekani iliomba taifa hilo kufikiria tena huku kesi yake ikitarajiwa kusikilizwa  saa tisa muda wa Uingereza. 

Gibraltar imesema kuwa ombi hilo la Marekani linatokana na baadhi ya madai ambayo yanaangaziwa kwa sasa. 

Wizara ya maswala ya kigeni nchini Uingereza imesema kuwa haiwezi kuzungumza kuhusu ombi hilo la Marekani. 

Uingereza ilitaka meli hiyo ya Iran kuachiliwa?

Mwandshi wa maswala ya ulimwengu wa BBC Marcus Jonathan anasema kwamba Uingereza imekuwa ikitumai kwamba kuachiliwa kwa Grace 1 kutasababisha kuachiliwa kwa meli inayopeperusha bendera ya Uingereza ya Stena Impero  iliokamatwa na Iran katika Ghuba. 

Msemaji wa serikali ya Gibraltar pia alithibitisha kwamba uchunguzi wa polisi dhidi ya wafanyakazi wote wa nne wa meli hiyo  akiwemo nahodha raia wa India umekamilika. 

Mawakili wa wafanyakazi hao waliambia BBC kwamba maafisa wa polisi walisema kwamba hilo linatokana na vitendo vya serikali ya Iran na kwamba haikuwa hamu ya umma kuendelea nayo.

Meli hiyo ya mafuta ilikamatwa baada ya serikali ya Gibraltar kusema kwamba ilikuwa inaelekea Syria ikiwa ni ukiukaji wa vikwazo vya Muungano wa Ulaya. 

Takriban wanamaji 30 walisafirishwa kutoka Uingereza kuelekea Gibraltar ili kuwasaidia maafisa wa polisi kuizuia meli hiyo ya mafuta na mizigo yake kufuatia ombi la serikali ya Gibraltar. 

Kukamatwa kwa meli hiyo kulizua mgogoro wa kidiplomasia kati ya Uingereza na Iran  ambao umeongezeka katika wiki  za hivi karibuni.

Hofu yatanda kati ya Iran na mataifa ya magharibi

Wiki iliopita , Uingereza ilitangaza kwamba itajiunga na jopo la Marekani la kulinda meli za kibiashara zinazosafiri kupitia njia muhimu... \n\nNipe kichwa kizuri cha makala hapo juu.
Mgogoro wa meli ya mafuta ya Iran: Meli ya mafuta ya Iran iliokamatwa Gibraltar yaachiliwa licha ya ombi la Marekani kuizuilia